CELEX: 32016R0225
Language: hu
Date: 2016-02-17 00:00:00
Title: A Bizottság (EU) 2016/225 végrehajtási rendelete (2016. február 17.) az egyes sajtok (EU) 2015/1852 rendeletben meghatározott mennyiségeiből fennmaradó ki nem használt mennyiségek kapcsán a termékek tagállamonkénti maximális mennyiségének és az ideiglenes rendkívüli magántárolási támogatás iránti kérelmek benyújtási határidejének meghatározásáról

18.2.2016   
            
            
               HU
            
            
               Az Európai Unió Hivatalos Lapja
            
            
               L 41/10
            
         A BIZOTTSÁG (EU) 2016/225 VÉGREHAJTÁSI RENDELETE
   (2016. február 17.)
   az egyes sajtok (EU) 2015/1852 rendeletben meghatározott mennyiségeiből fennmaradó ki nem használt mennyiségek kapcsán a termékek tagállamonkénti maximális mennyiségének és az ideiglenes rendkívüli magántárolási támogatás iránti kérelmek benyújtási határidejének meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az egyes sajtok magántárolására vonatkozó ideiglenes rendkívüli támogatási program megnyitásáról és a támogatás összegének előzetes rögzítéséről szóló, 2015. október 15-i (EU) 2015/1852 felhatalmazáson alapuló bizottsági rendeletre (2) és különösen annak 15. cikkére,
   mivel:
   
               (1)
            
            
               Az (EU) 2015/1852 felhatalmazáson alapuló rendelet egyes sajtok magántárolására vonatkozó ideiglenes rendkívüli támogatási programot nyitott meg, és előzetesen rögzítette a támogatás összegét.
            
         
               (2)
            
            
               Az (EU) 2015/1852 rendelet 4. cikkének (3) bekezdése szerint a kérelmek benyújtásának határideje 2016. január 15.
            
         
               (3)
            
            
               Írország, Franciaország, Olaszország, Litvánia, Hollandia, Finnország, Svédország és az Egyesült Királyság arról értesítette a Bizottságot, hogy a továbbiakban is használni kívánja a magántárolási támogatási programot.
            
         
               (4)
            
            
               2016. január 15. után 68 123 tonna maradt kihasználatlanul. Célszerű tehát elérhetővé tenni ezt a mennyiséget azon tagállamok számára, amelyek jelezték, hogy a továbbiakban is használni kívánják a magántárolási támogatási programot, és indokolt megállapítani az említett mennyiség tagállamonkénti bontását, figyelembe véve a tagállamok által 2016. január 15-ig kérelmezett mennyiségeket is.
            
         
               (5)
            
            
               A kérelmek benyújtására vonatkozóan új határidőt kell megállapítani.
            
         
               (6)
            
            
               Az (EU) 2015/1852 felhatalmazáson alapuló rendeletben az egyes sajtok magántárolására vonatkozó ideiglenes rendkívüli támogatási program végrehajtására vonatkozóan megállapított szabályokat értelemszerűen alkalmazni kell az e rendelettel meghatározott program végrehajtására is,
            
         ELFOGADTA EZT A RENDELETET:
   1. cikk
   Tárgy
   A fennmaradó ki nem használt sajtmennyiségekre vonatkozó, az (EU) 2015/1852 felhatalmazáson alapuló rendeletben előírt ideiglenes rendkívüli magántárolási támogatási program hatálya alá tartozó termékek tagállamonkénti maximális mennyiségét e rendelet melléklete határozza meg.
   Az (EU) 2015/1852 felhatalmazáson alapuló rendeletben a program végrehajtására vonatkozóan megállapított szabályokat értelemszerűen alkalmazni kell az e rendelet mellékletében meghatározott mennyiségekre is.
   2. cikk
   Támogatási kérelmek
   Támogatási kérelmet e rendelet hatálybalépésének napjától lehet benyújtani. A kérelmek benyújtásának határideje 2016. szeptember 30.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  HL L 271., 2015.10.16., 15. o.
   
   
      MELLÉKLET
      
                  Tagállam
               
               
                  Maximális mennyiség
                  (tonna)
               
            
                  Írország
               
               
                  4 127
               
            
                  Franciaország
               
               
                  6 340
               
            
                  Olaszország
               
               
                  27 025
               
            
                  Litvánia
               
               
                  2 616
               
            
                  Hollandia
               
               
                  16 526
               
            
                  Finnország
               
               
                  694
               
            
                  Svédország
               
               
                  2 126
               
            
                  Egyesült Királyság
               
               
                  8 669
               
            
                  Összesen
               
               
                  68 123